Марцін Яўгенавіч Арцюх

Марцін Арцюх (нар. ) — беларускі футбаліст, нападнік клуба «Баранавічы».

 Клубная кар’ера 
Да 2018 года не гуляў на прафесійным узроўні, выступаючы за родную ваўкавыскую «Змену» ў чэмпіянаце Гродзенскай вобласці. У пачатку 2018 года разам з аднаклубнікам Вадзімам Дзярнейкам праходзіў прагляд у клубе Першай лігі «Слонім-2017» і ў выніку пачаў у яго складзе сезон 2018. У складзе слонімскай каманды стаў рэгулярна з’яўляцца на полі, у асноўным выходзячы на замену.

У жніўні 2018 года быў запрошаны на прагляд у «Гарадзею» і неўзабаве падпісаў кантракт. Дэбютаваў у Вышэйшай лізе 24 верасня 2018 года ў матчы супраць гродзенскага «Нёмана» (0:2), выйшаўшы на замену ў канцы сустрэчы. У сезоне 2018 яшчэ чатыры разы выйшаў на замену ў асноўнай камандзе, гуляў таксама за дубль, у лістападзе адсутнічаў з-за траўмы. У сезоне 2019 гуляў у асноўным за дубль «Гарадзеі», зрэдку прыцягваўся да асноўнай каманды, часам адсутнічаў з-за траўм. У снежні 2019 года падоўжыў кантракт з «Гарадзеяй» на два гады, аднак у красавіку 2020 года па пагадненні бакоў пакінуў каманду і неўзабаве вярнуўся ў «Слонім-2017», дзе спачатку выхадзіў на замену, а хутка замацаваўся ў стартавым складзе.

У сакавіку 2021 года далучыўся да «Баранавічаў», дзе стаў адным з асноўных ігракоў, па выніках сезона 2021 з 9 галамі стаў найлепшым бамбардзірам каманды. У студзені 2022 года адправіўся на прагляд у «Іслач» і ў выніку падпісаў кантракт з клубам. У складзе каманды пераважна выхадзіў на замену. У жніўні 2023 года пакінуў «Іслач» і хутка стаў іграком магілёўскага «Дняпра». Па выніках сезона 2023 дапамог «Дняпру» выйсці ў Вышэйшую лігу. У жніўні 2024 года пакінуў магілёўскі клуб і перайшоў у «Баранавічы».

 Статыстыка выступленняў 
СезонДывізіёнКлубМатчыГалы 2018 (1)  Д2  Слонім-2017  14  2 2018 (2)  Д1  Гарадзея  5  0 2019  Д1  Гарадзея  2  0 2020  Д2  Слонім-2017  21  2 2021  Д2  Баранавічы  28  9 2022  Д1  Іслач  12  2 2023 (1)  Д1  Іслач  8  1 2023  Д2  Дняпро  17  9 2024 (1)  Д1  Дняпро  13  0

 Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

 Крыніцы 

Катэгорыя:Футбалісты Беларусі
Катэгорыя:Ігракі ФК Слонім-2017
Катэгорыя:Ігракі ФК Гарадзея
Катэгорыя:Ігракі ФК Баранавічы
Катэгорыя:Ігракі ФК Іслач
Катэгорыя:Ігракі ФК Дняпро Магілёў